รัฐบาลไทย-ข่าวทำเนียบรัฐบาล-อำเภอเมืองขอนแก่น ลุยจับร้านลักลอบขายบุหรี่ไฟฟ้าและกัญชามอมเมาเยาวชนกลางเมือง พ่อเมืองเผย เดินหน้า Re X-Ray ปราบปรามยาเสพติดอย่างจริงจังและต่อเนื่อง พบเบาะแสแจ้งสายด่วน 1567 ทันที
วันอังคารที่ 19 มีนาคม 2567
19/03/2567
อําเภอเมืองขอนแก่น ลุยจับร้านลักลอบขายบุหรี่ไฟฟ้าและกัญชามอมเมาเยาวชนกลางเมือง พ่อเมืองเผย เดินหน้า Re X-Ray ปราบปรามยาเสพติดอย่างจริงจังและต่อเนื่อง พบเบาะแสแจ้งสายด่วน 1567 ทันที
อําเภอเมืองขอนแก่น ลุยจับร้านลักลอบขายบุหรี่ไฟฟ้าและกัญชามอมเมาเยาวชนกลางเมือง พ่อเมืองเผย เดินหน้า Re X-Ray ปราบปรามยาเสพติดอย่างจริงจังและต่อเนื่อง หากพี่น้องประชาชนพบเบาะแส แจ้งสายด่วนศูนย์ดํารงธรรม 1567 ทันที
วันนี้ (19 มี.ค. 67) นายไกรสร กองฉลาด ผู้ว่าราชการจังหวัดขอนแก่น เปิดเผยว่า จังหวัดขอนแก่นได้ดําเนินการขับเคลื่อนตามนโยบายของกระทรวงมหาดไทยในการจัดระเบียบสังคม ปราบปรามผู้มีอิทธิพล และการป้องกันแก้ไขปัญหายาเสพติด ซึ่งที่ผ่านมาจังหวัดขอนแก่นได้บูรณาการทุกภาคส่วนดําเนินมาตรการเข้มงวดกวดขันเกี่ยวกับยาเสพติดและสิ่งผิดกฎหมายทุกชนิดอย่างต่อเนื่องเพื่อให้ประชาชนชาวขอนแก่นได้มีสังคมที่มั่นคง สงบเรียบร้อย และปลอดภัยจากยาเสพติด
นายไกรสร กองฉลาด ผู้ว่าราชการจังหวัดขอนแก่น กล่าวว่า ตนได้รับข้อมูลการร้องเรียนจากพี่น้องประชาชน ว่ามีการลักลอบกระทําความผิดเกี่ยวกับยาเสพติด จึงสั่งการให้อําเภอเมืองขอนแก่น โดยการอํานวยการของ นายชินกร แก่นคง นายอําเภอเมืองขอนแก่น ได้บูรณาการกําลังฝ่ายความมั่นคงอําเภอเมืองขอนแก่น พร้อมด้วยผู้ช่วยป้องกันจังหวัดขอนแก่น เจ้าหน้าที่ตํารวจ สภ.เมืองขอนแก่น ตลอดจนถึงกลุ่มงานการแพทย์แผนไทยและการแพทย์ทางเลือก และกลุ่มกฎหมาย สสจ.ขอนแก่น ลงพื้นที่สํารวจ ตรวจสอบ และเฝ้าระวังการกระทําความผิดของสถานประกอบการจําหน่าย/แปรรูปสมุนไพรควบคุม (กัญชา) จํานวน 1 แห่ง ณ อาคารไม่ทราบเลขที่ ริมถนนมิตรภาพ ตําบลในเมือง อําเภอเมืองขอนแก่น ผลการตรวจสอบสถานประกอบการ ชื่อ A Cannabis พบ นายอธิราช อายุ 35 ปี และนายณัฐพล ซึ่งเป็นผู้ได้รับใบอนุญาตจําหน่ายหรือแปรรูปสมุนไพรควบคุม (กัญชา) แต่ผู้ประกอบการไม่ได้ปฏิบัติตามเงื่อนไขใบอนุญาตฯ โดยได้มีการเปิดให้สูบภายในสถานที่ประกอบการ เจ้าหน้าที่จึงได้รวบรวมเอกสารและหลักฐานที่เกี่ยวข้อง เพื่อพิจารณาดําเนินการพักใช้ใบอนุญาตจําหน่ายหรือแปรรูปสมุนไพรควบคุม (กัญชา) ต่อไป ทั้งนี้ เจ้าหน้าที่ได้ทําการตรวจสารเสพติด (เมทแอมเฟตามีน) ผู้ดูแลร้านและลูกค้า รวม 3 คน ผลปรากฏว่าไม่พบสารเสพติดในร่างกายแต่อย่างใด
นายไกรสร กองฉลาด ผู้ว่าราชการจังหวัดขอนแก่น กล่าวเพิ่มเติมว่า หลังจากจบภารกิจตรวจสอบ และเฝ้าระวังการกระทําความผิดของสถานประกอบการจําหน่าย/แปรรูปสมุนไพรควบคุม (กัญชา) ก็ได้ดําเนินการปราบปรามยาเสพติดอย่างต่อเนื่อง โดยล่าสุดนายชินกร แก่นคง นายอําเภอเมืองขอนแก่น ได้สั่งการให้ฝ่ายปกครองอําเภอเมืองขอนแก่น สนธิกําลังร่วมกับผู้ช่วยป้องกันจังหวัดขอนแก่น และเจ้าหน้าที่ตํารวจ สภ.เมืองขอนแก่น ร่วมลงพื้นที่ตรวจสอบอาคารพาณิชย์ ไม่ทราบเลขที่ ริมถนน บ้านกอก หน้ามหาวิทยาลัยเอกชนแห่งหนึ่ง ตําบลในเมือง อําเภอเมืองขอนแก่น สืบเนื่องมาจากมีการร้องเรียนว่ามีร้านค้าลักลอบจําหน่ายบุหรี่ไฟฟ้าใกล้เคียงกับสถานศึกษา และจําหน่ายให้เด็กและเยาวชนในพื้นที่ดังกล่าว ซึ่งจากการเข้าตรวจสอบพบว่าร้านลักลอบจําหน่ายบุหรี่ไฟฟ้าจริง ร้านมีชื่อว่า "Multiverse" โดยมีนางสาวพรพรรณ อายุ 38 ปี เป็นผู้จัดการแล้เจ้าของร้านดังกล่าว เจ้าหน้าที่จึงได้ทําการยึดของกลางเป็นบุหรี่ไฟฟ้าและอุปกรณ์ที่เกี่ยวข้อง จํานวน 5 รายการ รวม 440 ชิ้น และได้ทําการแจ้งสิทธิตามกฎหมาย พร้อมกับแจ้งให้ผู้ต้องหาทราบว่าผู้ต้องหาได้กระทําความผิดเกี่ยวกับพระราชบัญญัติศุลกากร พ.ศ. 2560 ข้อหาช่วยซ่อนเร้น ช่วยจําหน่าย ช่วยพาเอาไปเสีย ซื้อ รับจํานํา หรือรับไว้ด้วยประการใดซึ่งของอันตนพึงรู้ว่าเป็นของที่ยังมิได้เสียภาษี หรือของต้องห้าม หรือที่เข้ามาในราชอาณาจักร โดยยังมิได้ผ่านพิธีการศุลกากรโดยถูกต้อง ทั้งนี้ เจ้าหน้าที่ได้นําตัวผู้ต้องหาพร้อมของกลาง ส่งพนักงานสอบสวน สภ.เมืองขอนแก่น เพื่อดําเนินการตามกฎหมายต่อไป
นายไกรสร กองฉลาด ผู้ว่าราชการจังหวัดขอนแก่น กล่าวในช่วงท้ายว่า จังหวัดขอนแก่นมุ่งมั่นขับเคลื่อนนโยบายของกระทรวงมหาดไทยในการจัดระเบียบสังคม ปราบปรามผู้มีอิทธิพล มุ่งขจัดยาเสพติดอย่างต่อเนื่องและจริงจัง โดยเฉพาะการพุ่งเป้า Re X-Ray พื้นที่ในทุกอําเภออย่างต่อเนื่อง เพื่อกวาดล้างยาเสพติดและสิ่งผิดกฎหมาย พร้อมได้กําชับให้เจ้าหน้าที่ฝ่ายปกครองยกระดับความเข้มข้นในการลาดตระเวนอย่างต่อเนื่อง ซึ่งจังหวัดขอนแก่นได้บูรณาการทุกภาคส่วนเพื่อเพิ่มความเข้มข้นเสาะหายาเสพติดที่อาจถูกซุกซ่อนอยู่ พร้อมขยายผลนําไปสู่การตัดวงจรยาเสพติด เพื่อให้สังคมมีความสงบเรียบร้อย เกิดสวัสดิภาพ ความปลอดภัยในชีวิตและทรัพย์สินของพี่น้องประชาชน เป็นสังคมที่น่าอยู่ ทั้งนี้ ขอความร่วมมือจากพี่น้องประชาชน หากมีเบาะแสการกระทําความผิดเกี่ยวกับยาเสพติด และการกระทําความผิดทุกประเภท สามารถแจ้งข้อมูลได้ที่นายอําเภอ ปลัดอําเภอ เจ้าหน้าที่ฝ่ายความมั่นคง กํานัน ผู้ใหญ่บ้าน หรือที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 ตลอด 24 ชั่วโมง
#กระทรวงมหาดไทย #บําบัดทุกข์บํารุงสุข